cyanic-selkie/wikianc huggingface dataset:
আলম
সাহিত্যে ব্যবহার
আরবি সাহিত্য এবং প্রাচীন পাঠ্য, "রব-উল-আলম-ইন" = "সমস্ত বিশ্ব/মহাবিশ্বের প্রভু" এর মতো বাক্যাংশে আলাম ব্যবহার করুন পরম এবং সর্বোচ্চ ঐশ্বরিকতার উল্লেখ করে।
গুয়েন তান দং
গুয়েন তান দং (/ŋwiʔən˧˥ tən˧˥ zuʔŋ˧˥/; জন্ম: ১৭ নভেম্বর, ১৯৪৯) দক্ষিণ ভিয়েতনামের কা মাউ এলাকায় জন্মগ্রহণকারী ভিয়েতনামের বিশিষ্ট রাজনীতিবিদ। বর্তমানে তিনি ভিয়েতনামের প্রধানমন্ত্রীর দায়িত্ব পালন করছেন। ২৭ জুন, ২০০৬ তারিখে জাতীয় পরিষদের মাধ্যমে অবসরগ্রহণকারী ফান ভন খাইয়ের স্থলে ভিয়েতনামের প্রধানমন্ত্রী মনোনীত হন। রাষ্ট্রপতি ট্রুং তান সাং ও প্রতিরক্ষামন্ত্রী ফাং কুয়াং থানের পর ভিয়েতনামের কমিউনিস্ট পার্টির তৃতীয় সর্বোচ্চ অবস্থানে রয়েছেন।
প্রারম্ভিক জীবন
নিজ দ্বাদশ জন্মদিনে ভিয়েতকংয়ে স্বেচ্ছাসেবক হিসেবে যোগ দেন ও প্রাথমিক চিকিৎসা ও যোগাযোগের কাজে নিজেকে সম্পৃক্ত রাখেন। এছাড়াও তিনি সেবক ও শল্য চিকিৎসক হিসেবে ভূমিকা রাখেন। ভিয়েতনাম যুদ্ধে তিনি চারবার আহত হন। সিনিয়র লেফট্যানেন্ট ও ক্যাপ্টেন হন। পরবর্তীতে মেজর হিসেবে কিয়েন জিয়াং প্রদেশের সামরিক কমান্ডের পার্সোন্যাল বোর্ডের প্রধান হন। গুয়েন আই কোক পার্টি স্কুলে উচ্চ মাধ্যমিক শ্রেণীতে ভর্তি হন।
রাজনৈতিক জীবন
১৯৬১ সালে পিপলস আর্মড ফোর্সে যোগ দেন ও ১৯৮৪ সাল পর্যন্ত এর সাথে সম্পৃক্ত থাকেন। ভিয়েতনাম যুদ্ধে দক্ষিণাঞ্চল ও পশ্চিমাঞ্চলে যুদ্ধ করেন। জাতীয় স্বাধীনতার প্রশ্নে তিনি সম্মুখ যুদ্ধে নিয়োজিত ছিলেন। কম্বোডিয়া-ভিয়েতনাম যুদ্ধেও তার ভূমিকা ছিল যাতে ভিয়েতনাম কম্বোডিয়া দখল করে। ১০ জুন, ১৯৬৭ তারিখে ভিয়েতনামের কমিউনিস্ট পার্টিতে অন্তর্ভুক্ত হন।
দলের রক্ষণশীল সদস্য লি ডাক আহ ও সংস্কারপন্থী ভো ভন কিয়েত - উভয়েরই বিশ্বাসভাজন হিসেবে ১৯৯৬ সালে পলিটব্যুরোর সর্বকনিষ্ঠ সদস্য মনোনীত হন। ২৯ সেপ্টেম্বর, ১৯৯৭ তারিখে প্রথম উপ-প্রধানমন্ত্রী হিসেবে দায়িত্ব পালন করেছেন। এরপূর্বে ১৯৯৮ থেকে ১৯৯৯ মেয়াদে ভিয়েতনাম স্টেট ব্যাংকের গভর্নর হন। ১৯৪৫ সালে সংঘটিত আগস্ট বিপ্লবের পর জন্মগ্রহণকারী প্রথম জ্যেষ্ঠ ভিয়েতনামী সমাজতান্ত্রিক নেতা হিসেবে ৫৬ বছর বয়সে সর্বকনিষ্ঠ ভিয়েতনামী প্রধানমন্ত্রী হন। ২৫ জুলাই, ২০০৭ তারিখে প্রধানমন্ত্রী পদে পুণঃনির্বাচিত হন তিনি। ২৬ জুলাই, ২০১১ তারিখে ত্রয়োদশ জাতীয় পরিষদের সভায় তাকে আনুষ্ঠানিকভাবে প্রধানমন্ত্রী ঘোষণা করা হয়। ৫০০ ভোটের মধ্যে তার অনুকূলে ৪৭০ ভোট আসে। এরফলে ট্রুং তান সাংকে হারিয়ে দলের পলিটব্যুরো বা নির্বাহী পরিষদে নেতৃত্ব দেয়ার সুযোগ পান।
প্রভাব
অক্টোবর, ২০১১ সালে এক প্রতিবেদনে জানা যায়, ভিয়েতনামে তার রাজনৈতিক বিরোধীরা নির্যাতনের শিকার হচ্ছে। জানুয়ারিতে কমিউনিস্ট পার্টি কংগ্রেসের পর কর্তৃপক্ষ বিরুদ্ধবাদীদেরকে কঠোর হস্তে দমন করছেন। ৩০ জুলাই থেকে ১৫জন ধর্মীয় আন্দোলনকারীকে কারাগারে প্রেরণ করা হয়। ভিয়েতনাম বিশেষজ্ঞ অস্ট্রেলীয় কার্লাইল থায়ারের বলেছেন, গুয়েন তান দং নিঃসন্দেহে সংস্কারপন্থী নন। তাস্বত্ত্বেও মার্কিন যুক্তরাষ্ট্র ও ভারতের সাথে ভিয়েতনামের ঘনিষ্ঠ সম্পর্ক রয়েছে। তাদেরকে ভিয়েতনামের মানবাধিকারের উত্তরণের বিষয়ে স্থির দৃষ্টিভঙ্গী কিংবা বিচার কার্যের উন্নয়নে চাপ প্রয়োগ করতে দেখা যায় না।
গোলাম ফারুক খান
গোলাম ফারুক খান (৭ অক্টোবর ১৮৯৯ – ২৯ এপ্রিল ১৯৯২) ছিলেন একজন পাকিস্তানি অর্থনীতিবিদ, আমলা, রাজনীতিবিদ ও শিল্পপতি। তিনি গোলাম ফারুক গ্রুপের প্রতিষ্ঠাতা ও চেয়ারম্যান ছিলেন।
কর্মজীবন
গোলাম ফারুক খান আলিগড় বিশ্ববিদ্যালয় থেকে স্নাতক সম্পন্ন করেন। এরপর ১৯২১ সালে তিনি বেঙ্গল-নাগপুর রেলওয়েতে সহকারী ট্রাফিক সুপারিন্টেন্ডেন্ট হিসেবে যোগ দেন। কর্মজীবনে তিনি অনেক গুরুত্বপূর্ণ পদে ছিলেন। এর মধ্যে রয়েছে রেলওয়ে বোর্ডের ট্রান্সপোর্ট অ্যাডভাইজরি অফিসার (১৯৪০-১৯৪২), কন্ট্রোলার অব কোল ডিস্ট্রিবিউশন (১৯৪২-১৯৪৬), বেঙ্গল-নাগপুর রেলওয়ের ট্রান্সপোর্ট ম্যানেজার (১৯৪৬), ইস্ট ইন্ডিয়ান রেলওয়েজের চীফ অপারেটিং সুপারিন্টেন্ডেন্ট (১৯৪৬) এবং জেনারেল ম্যানেজার (১৯৪৬-১৯৪৮) পদ।
পরবর্তীতে তিনি পাকিস্তান জুট বোর্ড এবং কটন বোর্ডের চেয়ারম্যান (১৯৪৯-১৯৫২), পাকিস্তান ইন্ডাস্ট্রিয়াল ডেভলপমেন্ট কর্পোরেশনের (পি আই ডি সি) চেয়ারম্যান (১৯৫২-১৯৫৮) এবং পাকিস্তান অর্ডন্যান্স ফ্যাক্টরির চেয়ারম্যানের দায়িত্ব পালন করেন। তিনি পানি ও বিদ্যুৎ উন্নয়ন কর্তৃপক্ষ (ওয়াপদা) গঠনের দায়িত্ব পালন করেছেন। ১৯৫৮ সালে তিনি পূর্ব পাকিস্তান পানি ও বিদ্যুৎ উন্নয়ন কর্তৃপক্ষের চেয়ারম্যান নিযুক্ত হন। সিন্ধুনদ পানি চুক্তি বাস্তবায়নে তিনি দায়িত্বপালন করেছেন।
গোলাম ফারুক খান ১৯৬২ সালে পূর্ব পাকিস্তানের গভর্নর হন। এরপর ১৯৬৫-১৯৬৭ সালে কেন্দ্রীয় বাণিজ্যমন্ত্রী ও প্রতিরক্ষা উপদেষ্টা, পাকিস্তান ইনভেস্টমেন্ট কর্পোরেশনের চেয়ারম্যান, শিল্প মন্ত্রণালয়ের সচিব এবং উত্তর পশ্চিম সীমান্ত প্রদেশের অর্থ, পরিকল্পনা ও উন্নয়ন মন্ত্রী হিসেবে দায়িত্বপালন করেছেন। তিনি জাতীয় পরিষদ, ফেডারেল কাউন্সিল এবং সিনেটেও গুরুত্বপূর্ণ পদে দায়িত্ব পালন করেছেন।
গভর্নর হওয়ার পর পূর্ব পাকিস্তানের পাট শিল্পের উন্নয়নে তিনি অবদান রেখেছেন। তিনি গভর্নর থাকাকালীন সময়ে "শরিফ কমিশন" নামক শিক্ষা কমিশনের রিপোর্টের বিরুদ্ধে ব্যাপক ছাত্র বিক্ষোভ হয়। বিক্ষোভের ফলে তিনি গভর্নরের পদ থেকে ইস্তফা দেন।
গোলাম ফারুক খান একজন বিশিষ্ট শিল্পপতি ছিলেন। ১৯৪৭ সালে তিনি গোলাম ফারুক গ্রুপ গঠন করেছেন।
মৃত্যু
গোলাম ফারুক খান ১৯৯২ সালে মৃত্যুবরণ করেন।
এম. লীলাবতী
মুন্ডানাত লীলাবতী (জন্ম ১৬ সেপ্টেম্বর ১৯২৭) হলেন একজন মালায়ালাম লেখক, সাহিত্য সমালোচক এবং শিক্ষাবিদ। থ্যালাসেরির সরকারী ব্রেনেন কলেজ থেকে অধ্যক্ষ হিসাবে অবসর নেওয়ার আগে তিনি কেরালার বিভিন্ন কলেজে শিক্ষকতা করেন। তাঁর দীর্ঘ সাহিত্য জীবনে তিনি কেন্দ্রীয় সাহিত্য একাডেমি পুরস্কার এবং কেরালা সাহিত্য একাডেমি পুরস্কার সহ বেশ কয়েকটি পুরস্কার লাভ করেন। তিনি কে. এম. জর্জ, এস গুপ্তান নায়ার, এন. কৃষ্ণ পিল্লাই, পি. কে. বালাকৃষ্ণন, এম. কে. সানু এবং সুকুমার আজিকোদের মতো মালায়ালামের বিশিষ্ট সমালোচকদের সমসাময়িক ছিলেন। লীলাবতী পদ্মশ্রী পুরস্কার লাভ করেন।
১৫০০
১৫০০ গ্রেগরীয় বর্ষপঞ্জির একটি সাধারণ বছর।
সুলাওয়েসি ধনেশ
সুলাওয়েসি ধনেশ (Penelopides exarhatus), এছাড়াও যারা সুলাওয়েসি ট্যারিক্টিক ধনেশ, টেমিনিকের ধনেশ অথবা সুলাওয়েসি বামুন ধনেশ, নামে পরিচিত হল অপেক্ষাকৃত ছোটো আকারের ধনেশ প্রজাতির পাখি। এরা মোটামুটি ৪৫ সেমি পর্যন্ত লম্বা হয়। পুরুষ ধনেশদের মুখ ও গলার রঙ হয় হলুদ রঙের এবং ঠোটের রঙ হয় কালো দাগযুক্ত হলুদ। মহিলাদের ক্ষেত্রে এদের সারা শরীর কালো রঙের হয় এবং ঠোঁটের রঙ আরোও কালো হয়।
এরা প্রধানত ইন্দোনেশিয়াতে বসবাসকারী ধনেশ। এরা প্রধানত ক্রান্তীয় নিম্নভূমিতে থাকতে পছন্দ করে এবং সুলাওয়েসি ও তার নিকটবর্তী দ্বীপের বিভিন্ন বনে এরা বসবাস করে। এরা সমুদ্রতল থেকে ১০০০ ফুট পর্যন্ত উচ্চতায় ঘোরাফেরা করে। এদের দুটো উপজাতি আছে, তাদের মধ্যে একটি হল P. e. exarhatus, যাদেরকে প্রধানত উত্তর সুলাওয়েসিতে দেখতে পাওয়া যায় এবং আরেকটি প্রজাতি হল P. e. sanfordi, যাদেরকে প্রধানত মধ্য, পূর্ব এবং দক্ষিণ সুলাওয়েসি এবং বুটন ও মুনা দ্বীপপুঞ্জতে দেখতে পাওয়া যায়।
এরা একটি সামাজিক পাখি। এরা প্রধানত ২০ জনের এক একটা দলে বসবাস করে। এটা দেখা গেছে যে ওই দলের মধ্যে শুধুমাত্র দমনীয় জোড়াই প্রজনন করে এবং বাকিরা তাদেরকে সাহায্য করে। এদের খাদ্যের মধ্যে পরে ফল, মূল এবং পোকামাকড়। এগুলো ছাড়াও তারা ডুমুর খেতে খুব পছন্দ করে। মহিলারা ডিম পাড়বার সময় বাসার ভিতরে ঢুকে গিয়ে বাসাকে বন্ধ করে দেয়। তখন পুরুষ ধনেশ এবং অন্যান্য সাহায্যকারীরা ওই মহিলা এবং বাচ্চাদের জন্য খাদ্যের জোগান দেয়। এদেরকে সাদারণত বিপন্ন প্রজাতি বলে ধরা হয়।
মূলত তন জায়গায় এদেরকে চিড়িয়াখানাতে রাখা হয়েছে তাদের মধ্যে হল হোয়াইপস্নেড চিড়িয়াখানা (ইংল্যান্ড), আভিফুয়ানা উদ্যান (নেদারল্যান্ড), স্যান দিয়েগো চিড়িয়াখানা (মার্কিন যুক্তরাষ্ট্র) প্রভৃতি।
ইভেতা ভিতোভা
ইভেতা ভিতোভা (জন্ম ইভেতা লুতোভস্কা, ১৪ মে ১৯৮৩ চেকোস্লোভাকিয়াতে) একজন চেক টিভি হোস্ট, মডেল এবং সৌন্দর্য প্রতিযোগিতার শিরোপাধারী, যিনি ২০০৯ সালে চেক মিস জিতেছিলেন এবং মিস ইউনিভার্স ২০০৯-এর শীর্ষস্থানে থেকে প্রতিযোগিতা করেছিলেন।
টোটাল দাদাগিরি
টোটাল দাদাগিরি ২০১৮ সালে মুক্তিপ্রাপ্ত একটি বাংলা চলচ্চিত্র। চলচ্চিত্রটি পরিচালনা করেছেন পথিকৃত বসু। প্রযোজনা করছেন শ্রী ভেঙ্কটেশ ফিল্মস। এতে শ্রেষ্ঠাংশে অভিনয় করেছেন যশ দাশগুপ্ত ও মিমি চক্রবর্তী।
সম্ভাবনাময় নতুন ব্যবসা প্রতিষ্ঠান
সম্ভাবনাময় নতুন ব্যবসা প্রতিষ্ঠান (স্টার্ট-আপ কোম্পানি নামেও পরিচিত) বলতে এক বা একাধিক ব্যবসায়িক উদ্যোক্তাদের দ্বারা সাম্প্রতিককালে নতুন প্রতিষ্ঠিত এমন একটি ব্যবসায়িক উদ্যোগ বা ব্যবসা প্রতিষ্ঠানকে (কোম্পানি) বোঝায় যা কোনও উচ্চঝুঁকিবিশিষ্ট কিন্তু ভবিষ্যতে বড়-মাপে উন্নীতযোগ্য ও দ্রুত প্রবৃদ্ধি লাভের সম্ভাবনাবিশিষ্ট মুনাফা-অর্জনকারী কোনও নতুন ও অনন্য পণ্য বা সেবা বিক্রয়ের ব্যবসা নিয়ে বাজারে প্রবেশ করার চেষ্টা করে। সাধারণত সম্ভাবনাময় নতুন ব্যবসা প্রতিষ্ঠানগুলি এর প্রতিষ্ঠাতা বা তাদের পরিবার ও বন্ধুবান্ধবদের কাছ থেকে প্রাথমিক মূলধন লাভ করে। প্রতিষ্ঠানটি তাদের পণ্য বা সেবার মুনাফা অর্জনের ক্ষমতা ও ব্যবসাটির ভবিষ্যতে দ্রুত প্রবৃদ্ধি অর্জনের ব্যাপারে সম্ভাব্য বিনিয়োগকারীদের আস্থা অর্জন করার চেষ্টা করে, যাতে আরও অর্থ বিনিয়োগের মাধ্যমে তারা পণ্য বা সেবাটির উন্নয়ন সাধন করতে পারে। এজন্য তারা শক্তিশালী যুক্তি প্রদান করে কিংবা পণ্য বা সেবার আদিপ্রতিমা (প্রোটোটাইপ) নির্মাণ করে বিনিয়োগকারীদের মন জয় করার চেষ্টা করে।
সমস্ত নতুন প্রতিষ্ঠিত ব্যবসায়িক উদ্যোগকেই সম্ভাবনাময় নতুন ব্যবসা প্রতিষ্ঠান বলা যায় না। যেমন স্ব-নিযুক্ত একক ব্যক্তির শুরু করা যেকোনও ব্যবসা বা যেসব ব্যবসা কখনোই ভবিষ্যতে অংশীদারী মালিকানাপত্রের বাজারে তথা শেয়ারবাজারে নিবন্ধিত হবার অভিলাষ রাখে না, সেগুলিকে সম্ভাবনাময় নতুন ব্যবসা বলা হয় না। সম্ভাবনাময় নতুন ব্যবসা প্রতিষ্ঠান বলতে সেইসব আইনগতভাবে নিবন্ধিত ব্যবসা প্রতিষ্ঠান বা কোম্পানিকে বোঝায় যেগুলির লক্ষ্য থাকে তাদের একক প্রতিষ্ঠাতার ক্ষুদ্র গণ্ডি ছাড়িয়ে অনেক বৃহৎ-মাপের কোনও কিছুতে পরিণত হওয়া। শুরুতে সম্ভাবনাময় নতুন ব্যবসা প্রতিষ্ঠানগুলি উচ্চমাত্রার অনিশ্চয়তার মুখোমুখি হয়ে থাকে। শুভার্থী বিনিয়োগকারীদের বীজরূপী মূলধন (Seed capital) ও বাজারের কোনও এক কোণের (niche) কিছু অনুগত ক্রেতাদের একটি দলের কাছে পণ্য বা সেবা বিক্রি করে এগুলি টিকে থাকে ও দ্রুত প্রবৃদ্ধি অর্জনের চেষ্টা করে। তবে শেষ পরিণামে এগুলির এক বিশাল অংশ (সাধারণত ৯০%) ব্যর্থতায় পর্যবসিত হয়। বাজারে চাহিদাহীন পণ্য বা সেবা প্রস্তাব করা, ভুল সময়ে পণ্য বা সেবা বাজারে মুক্তি দেওয়া, দ্রুত প্রবৃদ্ধির অনুপস্থিতিতে অর্থসংস্থান ফুরিয়ে যাওয়া, প্রতিদ্বন্দ্বী ব্যবসা প্রতিষ্ঠানের সাথে প্রতিযোগিতায় এঁটে না ওঠা, লাভের তুলনায় ব্যয় বেশি হওয়া, একটি বৃহৎ-মাপে উন্নীতযোগ্য ব্যবসায়িক প্রতিমান খুঁজে না পাওয়া, পণ্যের দুর্বল বিপণন, ক্রেতাবান্ধব পণ্য বা সেবা প্রস্তাব না করা, ইত্যাদি সম্ভাবনাময় নতুন ব্যবসা প্রতিষ্ঠানগুলির ব্যর্থ হবার কিছু অন্যতম কারণ। তবে ১০টির মধ্যে একটি সফলতা অর্জন করতে ও বাজারে প্রভাব বিস্তার করতে সক্ষম হয়। কিছু কিছু ব্যক্তিগত মালিকানাধীন সম্ভাবনাময় নতুন ব্যবসা প্রতিষ্ঠান এতই বৃহৎ সাফল্য অর্জন করে, যে এগুলির মূল্যমান কদাচিৎ ১ শত কোটি মার্কিন ডলার অতিক্রম করে যেতে পারে। এগুলিকে অর্থসংস্থানের আলোচনায় "একশৃঙ্গ" ব্যবসা (ইউনিকর্ন) নামে ডাকা হয়।
বাক্যাত্মক পদপরিচয়
কোনো প্রাকৃতিক ভাষা বা কোনো কম্পিউটার ভাষার কোনো অক্ষরমালা (string) বা কোনো বাক্যগঠন সংক্রান্ত বিশ্লেষণ করা কে বাক্যাত্মক পদপরিচয়(syntactic parsing বা কেবল parsing বা syntactic analysis) বলা হয়।
'Parsing' পদটি ল্যাটিন ভাষার 'pars' শব্দ থেকে এসেছে।
এ পদটির ভাষাবিজ্ঞান এবং কম্পিউটার বিজ্ঞানের বিভিন্ন শাখায় ভিন্ন ভিন্ন অর্থ বোঝায়ে।
ঐতিহ্যগত ভাবে বাক্যাত্মক পদপরিচয় প্রায় শব্দ বা বাক্যর প্রকৃত অর্থ বোঝার্‌ জন্য করা হয় এবং এটি করার জন্য প্রায় বাক্যচিত্রণের (sentence diagram) ব্যবহার হয়। এটিতে সাধরণত ব্যাকরণাত্মক পদ যেমন 'কর্তা' এবং 'কর্ম' কে গুরুত্ব দেওযা হয়।
গণনামূলক ভাষাবিজ্ঞানে এই পদটিকে কম্পিউটার দ্বারা কোনো বাক্য বা প্রতীকসমূহকে বিশ্লেষণ করা এবং পদবিশ্লিষ্ট লতা ('parse tree') গঠনের মাধ্যমে বাক্য সংযুক্তি করার জন্য ব্যবহার করা হয়। কখনও কখনও এই অ্যালগরিদম গুলি একাধিক 'parse tree'ও গঠন করতে পারে, যদি বাক্যটি অস্পষ্ট হয়।
মনোভাষাবিজ্ঞানে এই পদটি ভাষার বোধগম্যতার ব্যাখ্যাতে ব্যবহার হয়। এখানে পদটির অর্থ 'সাধারণতঃ মানুষ যে ভাবে বাক্যটিকে বিশ্লেষণ করে'।
কম্পিউটার বিজ্ঞানে  পদটি কম্পিউটার ভাষাকে বিশ্লেষণ করে, কোডকে তার বিভিন্ন অংশতে প্রকাশ করার অর্থে ব্যবহার করা হয়। এইটি সংকলক এবং অনুবাদক লেখনে সাহায্য করে। এই পদটি একটি বিভক্ত বা বিচ্ছেদ করার জন্য ও ব্যবহার করা হয়।
ঐতিহ্যগত ধারা
এইটি তে পাঠ্য কে তার বিভিন্ন অংশে ভেঙ্গে ওই অংশ গুলির গঠন, কার্য্য, এবং বাক্যাত্মক সম্পর্ক সব কে বোঝানো হয়। এইটি নির্দ্ধারিত হয় ভাষাটির সংযোগ এবং বিভক্তি থেকে। এইটি কয়েকটি ভাষার জন্য বেশ জটিল হয়।
গণনামূলক ধারা
মানুষের ভাষাকে বাক্যাত্মক পদপরিচয় করার জন্য তার ব্যাকরণকে নির্দ্ধারিত করতে হয়। এই নির্বাচনটি গণনামূলক এবং ভাষাবিজ্ঞানের হিসেবে নিরদ্ধারণ করা হয়।
সাধারণতঃ এই বাক্যাত্মক পদপরিচয়ের প্রোগ্রামগুলি (Parser) পরিসংখ্যানগত হয়। তার মানে এই গুলি মানুষের দ্বারা পদপরিচয় করা পাঠ্য কে অনুশীলন উপাত্ত (training data) হিসেবে ব্যবহার করে।
কম্পিউটার ভাষা
থাম্ব|পার্স ট্রীর একটি উদাহরণ|alt=
পার্সার
পার্সার(parser) একটি সফটওয়্যর যেটি কোড নিবেশ গ্রহণ করে এবং একটি পার্স ট্রী (parse tree) বা অন্য কোনো শ্রেণীবদ্ধ কাঠামো তৈরি করে। এটি নিবেশটির বাক্যগঠনে সঠিকতা নির্দ্ধারণ করে।
পার্সার মনুষ্য দ্বারা প্রোগ্রাম করা যেতে পারে কিংবা একটি পার্সার সৃষ্টী করার সফটওয়্যর (parser generator) দ্বারা প্রস্তুত করা যেতে পারে।
প্রক্রিয়ার সারমর্ম
কম্পিউটার ভাষা বাক্যাত্মক পদপরিচয় দূটি স্তরের ব্যাকরণ হিসেবে হয়।
দ্বিতীয় স্তরে বাক্যাত্মক বিশ্লেষণ হয়। এ টি তে টোকেন দ্বারা সৃষ্ট পদগুলির সঠীকতা একটি প্রসঙ্গমুক্ত ব্যাকরণের (context-free grammar) ব্যবহার করে দেখা হয়।
এই দূটি স্তরের পরে নিবেশটির অর্থ সন্ক্রান্ত বিশ্লেষণ করা হয়।
পার্সারের প্রকার
পার্সারের উদ্দেশ্য নিবেশটিকে প্রসঙ্গমুক্ত ব্যাকরণের প্রারম্ভিক প্রতীক (start symbol) থেকে প্রাপ্ত করা। এইটির দূটি উপায আছে।
পার্সারের একটি মূল্যবান পরিচয় হয় তার সবচেয়ে বাম বা ডান ডেরিভেশন (leftmost or rightmost derivation) হিসেবে প্রসঙ্গমুক্ত ব্যাকরণের বিধিগুলি মান্য করা।
ভিজুআল কম্পিউটার ভাষার জন্য আলাদা ভাবে গ্রাফিকাল পদপরিচয়ের অ্যালগরিদমও তৈরি করা হয়েছে। এই পার্সার গুলি গ্রাফিকাল ব্যাকরণের ব্যবহার হয়।
গিয়াস উদ্দিন আহমেদ
গিয়াস উদ্দিন আহমেদ (৯ মে ১৯৫৪ — ৫ সেপ্টেম্বর ২০২২) বাংলাদেশ সেনাবাহিনীর একজন অবসরপ্রাপ্ত কর্মকর্তা ও ময়মনসিংহ-১০ (গফরগাঁও) আসনের সাবেক সংসদ সদস্য।
জন্ম ও প্রাথমিক জীবন
গিয়াস উদ্দিন আহমেদ ৯ মে, ১৯৫৪ সালে ময়মনসিংহ জেলার গফরগাঁও উপজেলায় জন্মগ্রহণ করেছেন। তিনি এমএসএস ও এলএলবি ডিগ্রী অর্জন করেছেন। ১৯৭১ সালে গফরগাঁও ডিগ্রি কলেজের ছাত্র থাকাকালীন মহান মুক্তিযুদ্ধে অংশগ্রহণ করেন। দেশ স্বাধীন হওয়ার পর তিনি ঢাকা বিশ্ববিদ্যালয়ের রাষ্ট্রবিজ্ঞান বিভাগে ভর্তি হন। এসময় তিনি সার্জেন্ট জহু্ুরুল হক হলের (পূর্ববর্তী ইকবাল হল) আবাসিক শিক্ষার্থী ছিলেন। ঢাকা বিশ্ববিদ্যালয়ে ছাত্র থাকাকালীন অবস্থায় ১৯৭৫ সালে তিনি বাংলাদেশ সেনাবাহিনীতে অফিসার পদে যোগদান করেন। ১৯৮১ সালে চট্টগ্রাম সেনানিবাসে তৎকালীন প্রেসিডেন্ট জিয়াউর রহমান কিছু সেনা সদস্যের হাতে গুলিবিদ্ধ হয়ে মৃত্যুবরণ করলে এই হত্যার সঙ্গে সম্পৃক্ত থাকার অভিযোগে তিনি গ্রেপ্তার হন এবং কারাভোগ করেন।
রাজনৈতিক জীবন
গিয়াস উদ্দিন আহমেদ ২০০৮ সালের নবম জাতীয় সংসদ নির্বাচনে বাংলাদেশ আওয়ামী লীগের মনোনয়ন পেয়ে বিএনপি দলীয় সাবেক এমপি প্রয়াত ফজলুর রহমান সুলতানকে পরাজিত করে ময়মনসিংহ-১০ (গফরগাঁও) আসন থেকে সংসদ সদস্য নির্বাচিত হয়েছিলেন। নবম জাতীয় সংসদে তিনি পার্বত্য চট্টগ্রাম মন্ত্রণালয় সম্পর্কিত স্থায়ী কমিটি ও বন ও পরিবেশ মন্ত্রণালয় সম্পর্কিত স্থায়ী কমিটির সদস্য ছিলেন। তবে ১০ম সংসদ নির্বাচনে তিনি আর দলীয় মনোনয়ন পাননি।
বিতর্ক
গিয়াস উদ্দিন আহমেদ ২০১২ সালে নিজ নির্বাচনী এলাকায় নিজের লাইন্সেকৃত রিভলভার দিয়ে জনতার উদ্দেশ্যে গুলি করেন। সেই সময় পিস্তল এমপি হিসেবে বাংলাদেশে পরিচিত হন। জানুয়ারি ২০১৩ সালে সচিবালয়ে মন্ত্রণালয়ের দুই কর্মকর্তাকে গুলি করার হুমকি দিয়েও ব্যাপক আলোচিত হন।
মৃত্যু
২০২২ সালের ১৭ই আগস্ট এশিয়ান ইনস্টিটিউট অব সায়েন্স হাসপাতালে সাবেক এই সংসদ সদস্যের কিডনি প্রতিস্থাপন করা হয়। পরে সেখানেই তিনি চিকিৎসাধীন অবস্থায় ৫ সেপ্টেম্বর তিনি মারা যান।
শিয়াংইয়াং
শিয়াংইয়াং হল চীনের উত্তর-পশ্চিম হুপেই প্রদেশ একটি প্রিফেকচার-স্তরের শহর এবং জনসংখ্যার ভিত্তিতে হুপেইয়ের দ্বিতীয় বৃহত্তম শহর। এটি ১৯৫০ সাল থেকে ২০১০ সাল পর্যন্ত শিয়াংফান নামে পরিচিত ছিল। হান নদী শিয়াংইয়াং শহরের মাঝবরার প্রবাহিত হয়েছে এবং শহরটিকে উত্তর-দক্ষিণে বিভক্ত করে। শহরটি নিজেই ফানছেং এবং শিয়াংয়াং (বা শিয়াংছেং) নামের দুটি পৃথক শহরের সমষ্টি এবং ২০১০ সালের আগে শিয়াংফান নামে পরিচিত ছিল। হান নদীর দক্ষিণে পুরানো শিয়াংইয়াং-এর অবশিষ্ট অংশ অবস্থিত এবং এখানে চীনের প্রাচীনতম এখনও-অক্ষত শহর দেয়ালসমূহের মধ্যে একটি রয়েছে, ফানছেং হান নদীর উত্তর তীরে অবস্থিত। উভয় শহরই প্রাচীন ও প্রাক-আধুনিক চীনা ইতিহাসে বিশিষ্ট ঐতিহাসিক ভূমিকা পালন করেছে। আজ, শহরটি সরকারি ও বেসরকারি বিনিয়োগের লক্ষ্য হয়ে উঠেছে, কারণ রাষ্ট্রটি অভ্যন্তরীণ প্রদেশসমূহের নগরায়ন ও উন্নয়ন ঘটাতে চায়। ২০২০ সালের আদমশুমারিতে ৩ টি শহুরে জেলা নিয়ে গঠিত শহরের নির্মাণাধীন এলাকায় ২৩,১৯,৬৪০ জন বাসিন্দা ছিল, যখন সম্পূর্ণ পৌরসভায় আনুমানিক ৫২,৬০,৯৫১ জন বাসিন্দা ছিল।
খাদিম হুসেন রাজা
খাদিম হুসেন রাজা একজন পাকিস্তানি মেজর জেনারেল। ১৯৭১ সালে খাদিম রাজা তৎকালীন পূর্ব পাকিস্তানের ১৪তম ডিভিশনের দায়িত্বে ছিলেন। তার লেখা এ স্ট্রেঞ্জার ইন মাই ওন কান্ট্রি: ইস্ট পাকিস্তান, ১৯৬৯-১৯৭১ শীর্ষক বইয়ে পাকিস্তানের লে. জেনারেল আমির আবদুল্লাহ খান নিয়াজী মুক্তিযুদ্ধে র সময় পাকিস্তানের সেনাসদস্যদের বাঙালি নারীদের ওপর লেলিয়ে দেওয়ার হুমকি দিয়েছিলেন এবং বাঙালি জাতিগোষ্ঠী পরিবর্তিত হয়ে নতুন জাতিগোষ্ঠী সৃষ্টি না হওয়া পর্যন্ত বাঙালি নারীদের ওপর সেনাদের নির্যাতন চালিয়ে যাওয়ার হুমকি দিয়েছিলেন তার বর্ণনা আছে।
এ স্ট্রেঞ্জার ইন মাই ওন কান্ট্রি: ইস্ট পাকিস্তান, ১৯৬৯-১৯৭১
খাদিমের লেখা এ বিষয়গুলো সত্য ঘটনা বলেই সম্ভবত তিনি তার মৃত্যুর পর তা বই আকারে প্রকাশ করতে বলেছিলেন। পাকিস্তানের দৈনিক দি এক্সপ্রেস ট্রিবিউন ৮ জুলাই ওই বই নিয়ে একটি প্রতিবেদন প্রকাশ করে। ৭ জুলাই অক্সফোর্ড ইউনিভার্সিটি প্রেস বইটি প্রকাশ করে।
মেজর জেনারেল খাদিম হুসেন রাজা বইটিতে মুক্তিযুদ্ধে পাক সেনাদের নির্মম অত্যাচারের শুধু সবিস্তার চাক্ষুষ বিবরণই নয়, সে সময় পূর্ব পাকিস্তানের কোন জেলায় কোন কোন কর্মকর্তা গণহত্যায় নেতৃত্ব দিয়েছিলেন, তারও স্বীকারোক্তি রয়েছে।
খাদিম হুসেন রাজা পূর্ব পাকিস্তানের কমান্ডার জেনারেল টিক্কা খান প্রসঙ্গে উল্লেখ করেছেন, ইসলামাবাদের বিরুদ্ধে ‘বিদ্রোহ ঘোষণার জন্য’ শেখ মুজিবুর রহমান কে সর্বসমক্ষে ফাঁসিতে ঝোলাতে চেয়েছিলেন টিক্কা। বন্ধু মেজর জেনারেল রহিম খানের অত্যাচারের কথাও বর্ণনা করেছেন তিনি। রাজা লিখেছেন, “বন্ধু হলেও রহিম সুযোগ পেলেই আমাকে ভর্ৎসনা করতো। তার বক্তব্য ছিল, পূর্ব পাকিস্তানের মানুষেরা একেবারেই কাপুরুষ। অনেক আগেই তাদের শায়েস্তা করা উচিত ছিল।
জেনারেল নিয়াজি পূর্ব পাকিস্তানের নারীদের ওপর ঝাঁপিয়ে পড়তে খান সেনাদের নির্দেশ দিয়েছিলেন বলেও উল্লেখ আছে। নির্দেশ অমান্য করায় কোমরবন্ধ থেকে পিস্তল বের করে এক বাঙালি কর্মকর্তাকে গুলি করেছিলেন নিয়াজি। বইয়ে উল্লেখ রয়েছে, যুদ্ধের শেষ দিকে ঢাকায় ৯০ হাজার পাক সেনাসহ ভারতের ইস্টার্ন কম্যান্ডের প্রধান মেজর জেনারেল জে এফ আর জ্যাকবের কাছে আত্মসমর্পণের কিছু দিন আগে নিয়াজি লেখকের কাছে তার পূর্ব পাকিস্তানের বান্ধবীদের ফোন নম্বর চেয়েছিলেন।
বইটি পাকিস্তানে প্রকাশিত হওয়ার পর অস্বস্তির মধ্যে পড়েছে ইসলামাবাদ। এ অবস্থায় সরকার বইটি বাজার থেকে প্রত্যাহার করে নেওয়ার প্রচেষ্টা চালাচ্ছে। এ ছাড়া বইটি নিষিদ্ধ করার জন্য পাকিস্তান সেনাবাহিনীর পক্ষ থেকে প্রেসিডেন্ট আসিফ আলী জারদারি সরকারের উপর চাপ প্রয়োগ করা হচ্ছে বলেও প্রতিবেদনে দাবি করা হয়।
রাধিকা মোহন মৈত্র
প্রারম্ভিক জীবন
রাধিকা মোহন মৈত্র এক বাঙালি জমিদার পরিবারে জন্ম যাদের সংগীত চর্চা এবং শিল্পের প্রতি পৃষ্ঠপোষকতা ছিল। তার ঠাকুরদাদা ললিত মোহন মৈত্র তবলা বাদক ছিলেন, তার বাবা ব্রজেন্দ্র মোহন সরোদ বাদক এবং তার মা সেতার শিখতেন। তার ঠাকুরদাদা যাঁদের পৃষ্ঠপোষকতা করেছিলেন তাদের মধ্যে ছিলেন মোহাম্মদ আমির খান এবং তিনিই ছিলেন রাধিকা মোহন মৈত্রের গুরু ও প্রধান শিক্ষক, যদিও শিষ্যরা তার অনুমতি নিয়ে অন্যান্য বাদ্যযন্ত্র ও সংগীত চর্চা করতে পারতেন। তার সংগীত প্রশিক্ষণ ছাড়াও তিনি কলকাতা বিশ্ববিদ্যালয় কর্তৃক দর্শনে এম.এ. ডিগ্রি এবং এলএল.বি ডিগ্রী অর্জন করেন। পরবর্তীকালে, তিনি কিছু সময়ের জন্য দর্শন প্রশিক্ষণে আত্মনিয়োগ করেছিলেন। বেশ কয়েকটি প্রকাশিত গ্রন্থে তার নাম উল্লেখ করা হয়েছিল এবং তাকে প্রখ্যাত সংগীতবিদের স্বীকৃতি দেয়া হয়।
সঙ্গীত জীবন
১৯৫০-এর দশকে রাধিকা মোহন মৈত্র শিল্পী হিসাবে সুনাম অর্জন করেছিলেন, সেই সময় তিনি ভারতে এবং বিশ্বের নানা দেশে সঙ্গীতানুষ্ঠান করতেন এবং তার চাহিদা খুব ছিল। বেতারে আবৃত্তি ছাড়া, তিনি ভারত সরকারের কর্তৃক আয়োজিত সাংস্কৃতিক প্রতিনিধি দলের অংশ হিসাবে আফগানিস্তান, অস্ট্রেলিয়া, চীন, নিউজিল্যান্ড এবং ফিলিপাইনের মতো দেশগুলিতে সঙ্গীতানুষ্ঠান করেছিলেন। ১৯৬৫ সালে, তিনি মার্কিন যুক্তরাষ্ট্রের একটি বেসরকারী সফরেও সঙ্গীত অনুষ্ঠানে অংশগ্রহণ করেছিলেন। তবে এই সময় থেকেই তিনি ধীরে ধীরে তিনি তার সঙ্গীতানুষ্ঠান কম করতে থাকেন, পরিবর্তে সরোদ এবং সেতার শেখানোর দিকে মনোনিবেশ করবার সিদ্ধান্ত নেন। তিনি বেশিরভাগ সময় তার ছাত্রদের পাঠানো নতুন শিক্ষার্থীদেরই শেখতেন, কখনও কখনও তিনি সরাসরি পড়াতেন এবং অন্যান্য সময় তিনি কোনও ছাত্রকে এই কার্যটি অর্পণ করতেন।
দেহত্যাগ
১৯৮১ সালে, তিনি এক দুর্ঘটনার ফলে, মাত্র ৬৪ বছর বয়সে তার মৃত্যু হয়েছিল।
১৫০২
১৫০২ গ্রেগরীয় বর্ষপঞ্জির একটি সাধারণ বছর।
ইভ্যালি
ইভ্যালি একটি ই-বাণিজ্য মার্কেটপ্লেস, যেটি বাংলাদেশে তাদের কার্যক্রম পরিচালনা করে। ২০১৮ সালের ডিসেম্বরে মোহাম্মদ রাসেল এই কোম্পানি প্রতিষ্ঠা করেছিলেন। লোভনীয় অফার দিয়ে তাদের ক্রেতা টানার কৌশল মানুষের মাঝে উদ্দীপনা সৃষ্টি করার পাশাপাশি অনেক সমালোচনারও সৃষ্টি করে। ২০২১ সালে ইভ্যালির বিরুদ্ধে প্রতারণাসহ আর্থিক অনিয়মের অভিযোগ উঠে। বাংলাদেশে কার্যক্রম চালালেও ইভ্যালির ই-বাণিজ্যের ওয়েবসাইটটি শুধু ইংরেজি ভাষায় উপলব্ধ ছিল। ১৬ অক্টোবর ২০২১ সালে ইভ্যালি তাদের ওয়েবসাইট ও মোবাইল অ্যাপ বন্ধের ঘোষণা দেয়। তবে ২০২২ সালের অক্টোবরে নতুন উদ্যোগে কার্যক্রম শুরু করে প্রতিষ্ঠানটি।
ইতিহাস
২০১৮ সালে ই-বাণিজ্যের প্ল্যাটফর্ম হিসাবে প্রতিষ্ঠিত হয় ইভ্যালি। পরিচিত বৃদ্ধির জন্য শুরু থেকেই কোম্পানিটি প্রতিযোগিতামূলক পণ্যমূল্যের উপর মনোনিবেশ করেছিল। মোটরসাইকেল, গাড়ি, মোবাইল ফোন, ঘরের সরঞ্জাম এবং আসবাবপত্রের মতো ইত্যাদি উচ্চমূল্যের পণ্যে লোভনীয় ছাড় দেয়। প্রতিষ্ঠার শুরুতে "সাইক্লোন" (ঘূর্ণিঝড়), আর্থকুয়েক" (ভূমিকম্প) ইত্যাদি নামে তারা ক্রেতাদের ১০০%, ১৫০% ক্যাশব্যাকের মতো অত্যন্ত লোভনীয় অফার দেয়। তাদের ব্যবসার এই কৌশলের ফলে মানুষের মাঝে উদ্দীপনা সৃষ্টি হওয়ার পাশাপাশি অনেক সমালোচনারও সৃষ্টি হয়। ইভ্যালি, ফয়সাল আহমেদ পরিচালিত বাংলা চলচ্চিত্র মিশন এক্সট্রিম এবং মিশন এক্সট্রিম-২ এর পৃষ্ঠপোষকতাও করে।
পুরস্কার
২০২১ সালের ফেব্রুয়ারিতে অনুষ্ঠিত ‘চ্যানেল আই মিডিয়া পুরস্কার -২০২০’ এ ইভ্যালি ই-বাণিজ্য বিভাগে সেরা কোম্পানি হিসাবে নির্বাচিত হয়েছিল। ২০২০ সালের নভেম্বরে, ইভালি তাদের খাদ্য সরবরাহ পরিষেবা ‘ইফুড’-এর জন্য ই-সিএবি কর্তৃক ইকমার্স মুভার্স অ্যাওয়ার্ড (ইসিএমএ) পেয়েছিল। ২০২০ সালের ফেব্রুয়ারিতে সিঙ্গাপুর-ভিত্তিক আন্তর্জাতিক ম্যাগাজিন এশিয়াওয়ান ইভালিকে বাংলাদেশের সবচেয়ে দ্রুত বর্ধমান ব্র্যান্ড হিসাবে স্বীকৃতি দিয়েছিল।
সমালোচনা ও অনিয়ম
বিশাল অফার, ছাড়ের ছড়াছড়ি আর ক্যাশব্যাকের আকর্ষণ দিয়ে ক্রেতা বাড়ানোর কৌশল নিয়ে সফল হলেও প্রতিষ্ঠানটি বিরুদ্ধে গ্রাহক ভোগান্তিসহ বিভিন্ন অনিয়মের অভিযোগ উঠে। ক্যাশব্যাক দীর্ঘদিন কোম্পানির হিসাবে পড়ে থাকলেও জটিল নিয়মের কারণে গ্রাহক তা ক্যাশ (নগদায়ন) করাতে পারে না। ক্যাশব্যাক অফারের সঙ্গে আরও টাকা যোগ করে তবেই সে টাকা দিয়ে নতুন করে পণ্য কিনতে হয়। ৪৫ দিনের মধ্যে পণ্য সরবরাহের প্রতিশ্রুতি থাকলেও ইভ্যালি নানা অজুহাতে মাসের পর মাস ক্রেতাদের পণ্য সরবরাহ করেনি। টাকা ফেরত চেয়ে তাও পাননি গ্রাহকরা। জাতীয় ভোক্তা অধিকার সংরক্ষণ অধিদপ্তরে ইভ্যালির বিরুদ্ধে সহস্রাধিক অভিযোগ জমা পড়ে।
পরিশোধিত মূলধন ৫০ হাজার টাকা হলেও ১০০ থেকে ১৫০ শতাংশ পর্যন্ত লোভনীয় ক্যাশব্যাক অফার দেওয়ার মাধ্যমে গ্রাহক আকর্ষণ করতে থাকে ইভ্যালি। এছাড়াও বিজ্ঞাপনে ও ব্র্যান্ড চিত্র তৈরিতেও বিপুল পরিমাণ অর্থ খরচ করে ইভ্যালি। নতুন গ্রাহকদের অর্থ দিয়ে পুরোনো গ্রাহকদের লোভনীয় অফার সম্পন্ন করায় অনেকে একে পঞ্জি স্কিমের সাথেও তুলনা করে থাকেন।
কেন্দ্রীয় ব্যাংকের প্রতিবেদন
বাংলাদেশ ব্যাংকের প্রতিবেদন অনুযায়ী ২০২১ সালের ২৮ ফেব্রুয়ারি পর্যন্ত ইভ্যালির গ্রাহক ছিল ৪৪ লাখ ৮৫ হাজার। একই সময়ে প্রতিষ্ঠানটির দেনা দাঁড়ায় ৪০৩ কোটি টাকায়। চলতি সম্পদ ছিল ৬৫ কোটি ১৭ লক্ষ টাকা। এ ছাড়া পণ্যমূল্য বাবদ গ্রাহকদের কাছ থেকে অগ্রিম ২১৪ কোটি টাকা নিয়েও পণ্য সরবরাহ করেনি ইভ্যালি। আবার যেসব কোম্পানির কাছ থেকে ইভ্যালি পণ্য কিনেছে, তাদের কাছেও এর বকেয়া পড়েছে ১৯০ কোটি টাকা। এই চলতি সম্পদ দিয়ে বকেয়া অর্থের ১৬ শতাংশ পরিশোধ করা সম্ভব কেবল। ২০২১ সালের জুন মাসে বাংলাদেশ ব্যাংকের একটি তদন্ত দল ইভ্যালির কার্যক্রমের কিছু অনিয়ম চিহ্নিত করে প্রতিবেদন দাখিল করে। গ্রাহকদের অনেকে অভিযোগ করে, ইভ্যালির সাথে যোগাযোগ করে কোন সাড়া মিলছে না এবং তারা প্রতিষ্ঠানটির কার্যালয় বন্ধ পাচ্ছেন। ১৭ জুলাই আদালত ইভ্যালির চেয়ারম্যান ও সিইও-র দেশত্যাগে নিষেধাজ্ঞা জারি করে। ১৬ সেপ্টেম্বর ইভ্যালির প্রধান নির্বাহী কর্মকর্তা মোহাম্মদ রাসেল এবং তার স্ত্রী চেয়ারম্যান শামীমা নাসরিনকে আটক করে র‍্যাব।
সেপ্টেম্বর ২০২১
র‍্যাবের পক্ষ থেকে জানানো হয়েছে, ইভ্যালি শুরু থেকেই লোকসানি প্রতিষ্ঠান। মূলত অবিশ্বাস্য অফারের মাধ্যমে বাজারমূল্য থেকে কমদামে পণ্য দিয়ে গ্রাহকদের আকৃষ্ট করা এবং ব্র্যান্ড চিত্র তৈরি ছিল রাসেলের উদ্দেশ্যে। বর্তমানে পণ্য সরবরাহকারী এবং গ্রাহকদের কাছে ইভ্যালি দেনার পরিমাণ হাজার কোটি টাকা যেখানে ব্যাংক হিসাবে রয়েছে মাত্র ৩০ লক্ষ টাকা। বিদেশি বা দেশি বিনিয়োগ এবং কোম্পানির ৩ বছর পূর্তিতে শেয়ারবাজারে অন্তর্ভূক্তির মাধ্যমে এ বিপুল পরিমাণ দেনা মেটানোর পরিকল্পনা ছিল ইভ্যালির। এক্ষেত্রে ব্যর্থ হলে কোম্পানি দেউলিয়া ঘোষণার পরিকল্পনা ছিল রাসেলের।
ইভ্যালির প্রধানকে গ্রেফতার
ইভ্যালির প্রধান নির্বাহী কর্মকর্তা মোহাম্মদ রাসেল এবং চেয়ারম্যান শামীমা নাসরিনকে আটক করে র‍্যাব। ১৬ সেপ্টেম্বর ২০২১ বৃহস্পতিবার দুপুরে রাসেলের মোহাম্মদপুরের বাড়িতে র‍্যাব অভিযান চালায়। তার আগে প্রায় দুই ঘণ্টা ধরে বাড়িটি ঘিরে রাখে র‍্যাব সদস্যরা। বিকেল সোয়া ৫ টার দিকে রাসেলকে র‍্যাবের একটি গাড়িতে করে নিয়ে যাওয়া হয়। বাংলাদেশের একাধিক টিভি চ্যানেল সেই দৃশ্য সরাসরি সম্প্রচার করে। এর আগে বুধবার ১৫ সেপ্টেম্বর রাতে তাদের বিরুদ্ধে অর্থ আত্মসাতের অভিযোগে ঢাকার গুলশান থানায় প্রতারণার মামলা দায়ের করেন একজন গ্রাহক। ১৭ সেপ্টেম্বর শুক্রবার তাদের আদালতে হাজির করে জিজ্ঞাসাবাদে জন্য তিন দিনের হেফাজতে পায় পুলিশ। ঐদিন, টাকা ফেরত পাওয়ার আশায় তার মুক্তির দাবিতে রাজধানী ঢাকায় পাওনাদার ক্রেতা ও বিক্রেতারা বিক্ষোভ করেন। পরে মো. রাসেলকে কেরানীগঞ্জের কেন্দ্রীয় কারাগারে আর তার স্ত্রীকে গাজীপুরের কাশিমপুর কারাগারে পাঠানো হয়।
বন্ধ ঘোষণা
১৮ সেপ্টেম্বর ২০২১ সালে ইভ্যালি তাদের অফিস বন্ধ ঘোষণা করে ও পরবর্তী নির্দেশনা না দেয়া পর্যন্ত তাদের কর্মীগণ নিজ নিজ বাসা থেকে অফিস কার্যক্রম পরিচালনা করবে জানায়। ১৬ অক্টোবর ২০২১ সালে ইভ্যালি তাদের ওয়েবসাইট ও মোবাইল অ্যাপ বন্ধ ঘোষণা করে।
পুনরায় চালু
ইভ্যালি পুনরায় চালু হয়েছে ২৮ অক্টোবর ২০২২ সালে।
টয়লেট: এক প্রেম কথা
টয়লেট: এক প্রেম কথা ২০১৭ সালের ভারতীয় হিন্দি ভাষা চলচ্চিত্র, যা পরিচালনা করেন শ্রী নারায়ণ সিং। অক্ষয় কুমার এবং নিরঞ্জ পান্ডে দ্বারা সহযোগিতায় চলচ্চিত্রটি নির্মিত হয়েছে। মুখ্য ভূমিকাতে অক্ষয় কুমার এবং ভূমি পেডনেকর অভিনয় করেছেন এবং অনুপম খের, সুধীর পাণ্ডে এবং দিব্যেন্দু শর্মা সহকারী ভূমিকা অভিনয় করেছেন। ছবিটি ১১ আগস্ট ২০১৭ তারিখে মুক্তি পায়।  চলচ্চিত্রটি বিশেষ করে গ্রামাঞ্চলে নির্মূলকরণের উপর জোর দিয়ে, চলচ্চিত্রটি শৌচালয় ব্যবহারের অবস্থার উন্নতির জন্য সরকারি প্রচারাভিযানের সমর্থনে একটি ব্যঙ্গাত্মক হাস্যরসাত্মক চলচ্চিত্রটি । এটি ভারতের আর্থিকভাবে একটি সফল চলচ্চিত্র। সিনেমাটি চীনেও রিলিজ পায়।
গল্প
ভালবাসার বিয়ে কেশব(অক্ষয়) ও জয়ার(ভূমি)।বিয়ের পর কেশবের বাসায় ওঠে জয়া।কিন্তু কেশবের বাসায় টয়লেট নেই বলে সমস্যা হয় তার।এভাবে এগিয়ে যায় গল্প।
বিতর্ক
একজন চলচ্চিত্র নির্মাতা প্রভিনা ভায়াস নির্মাতাদের কাছে একটি আইনি নোটিশ পাঠিয়েছেন, দাবি করে যে 'টয়লেট- এক প্রেম কাথা' তার ডকুমেন্টারী 'মানিনি' থেকে দৃশ্য ও সংলাপ ছাপিয়েছে, একই বিষয়ের উপর ভিত্তি করে।
স্যাটেলাইট সত্ত্ব
জী স্টুডিও দ্বারা চলচ্চিত্রের স্যাটেলাইট অধিকার গৃহীত। টয়লেট: এক প্রেম কথা ১৭ সেপ্টেম্বর ২০১৭ তারিখে ডিডি ন্যাশনালে প্রধানমন্ত্রী নরেন্দ্র মোদীর জন্মদিনে টেলিভিশন অনুষ্ঠানের প্রচার হয়। এরপর ২০১৭ সালের ২২ শে অক্টোবর মহাত্মা গান্ধীর জন্মবার্ষিকী উপলক্ষে  চলচ্চিত্রটির উদ্বোধন করা হয়।
কচুয়া থানা, চাঁদপুর
কচুয়া থানা বাংলাদেশের চাঁদপুর জেলার অন্তর্গত কচুয়া উপজেলার একটি থানা।
প্রতিষ্ঠাকাল
ইস্ট ইন্ডিয়া কোম্পানীর আমলে কচুয়া থানা দাউদকান্দি থানার অন্তর্ভুক্ত ছিল। মহারাণী ভিক্টোরিয়া রাজত্বকালে কচুয়া থানা ছিল হাজীগঞ্জ থানার অন্তর্ভুক্ত। ১৯১৮ সালের ২৫ জানুয়ারি হাজীগঞ্জ থেকে পৃথক হয়ে কচুয়া থানা প্রতিষ্ঠা লাভ করে।
নিগার পুরস্কার
নিগার পুরস্কার পাকিস্তানে চলচ্চিত্রের জন্য প্রদেয় সবচেয়ে পুরানো এবং অফিসিয়াল সম্মননা, যা চলচ্চিত্রের সাথে জড়িত ব্যক্তিবর্গকে প্রদান করা হয়। ১৯৫৮ সালে চলচ্চিত্র বিষয়ক পত্রিকা "নিগার"-এর তৎকালীন সম্পাদক ইলিয়াস রাশিদী চলচ্চিত্রে কর্মরতদের সম্মান জানানোর জন্য এই পুরস্কারের প্রবর্তন করেন। লাহোরের এভারনিউ স্টুডিও-তে ১৯৫৮ সালের ১৭ জুলাই এই পুরস্কার প্রথম প্রদান করা হয় এবং তখন থেকে ২০০৪ সাল পর্যন্ত প্রতিবছর এটি প্রদান করা হতো। ১৯৯০ সাল থেকে জাতীয় পুরস্কার এবং পরবর্তীতে লাক্স স্টাইল পুরস্কার প্রবর্তন করায় এটির গুরুত্ব কিছুটা ক্ষুণ্ণ হয়েছে। বর্তমানে পাকিস্তানে চলচ্চিত্রের প্রকাশনা অনিয়মিত হওয়াতে নিগার পুরস্কার প্রদান-ও অনিয়মিত।
বিভাগসমূহ
নিগার পুরস্কার পাকিস্তানে প্রচলিত উর্দু, পাঞ্জাবী, পাশতু এবং সিন্ধি-এই প্রধান চারটি ভাষার বিভিন্ন বিভাগে প্রদান করা হয়:
পুন:প্রবর্তন
ইলিয়াস রাশদীর পুত্র আসলাম ইলিয়াস সাত বছর পর পুনরায় "নিগার পুরস্কার" প্রদানের সিদ্ধান্ত গ্রহণ করেন। ২০১২ সালে ৪০ টি বিভাগে (টেলিভিশনের জন্য ২০ টি এবং চলচ্চিত্রের জন্য ২০ টি) এই পুরস্কার দেয়ার সিদ্ধান্ত নেয়া হয়েছে।
ললিতা (অভিনেত্রী)
ললিতা (১৬ ডিসেম্বর ১৯৩০ – ১৯৮২) ছিলেন একজন ভারতীয় অভিনেত্রী এবং নৃত্যশিল্পী। তিনি ছিলেন "ত্রাভাঙ্কোর সিস্টারস"দের মধ্যে সবচেয়ে বড়, অর্থাৎ ললিতা, পদ্মিনী এবং রাগিনীর মধ্যে সবচেয়ে বড়।
তিনি ১৯৪৮ সালের তামিল চলচ্চিত্র অধিথান কানাভু এর মাধ্যমে তার অভিনয় জীবন শুরু করেন এবং হিন্দি, মালায়ালাম, তামিল এবং তেলেগু সহ বিভিন্ন ভারতীয় ভাষার চলচ্চিত্রে অভিনয় করেছেন।   তিনি তার বোনদের আগে চলচ্চিত্রে প্রবেশ করেছিলেন, মালায়ালম চলচ্চিত্রগুলিতে আরও বেশি মনোনিবেশ করেছিলেন এবং বেশিরভাগই ভ্যাম্প চরিত্রে অভিনয় করেছিলেন।
ব্যক্তিগত জীবন
তিনি ১৬ ডিসেম্বর ১৯৩০ সালে তিরুবনন্তপুরমে থাঙ্গাপ্পান পিল্লাই এবং সরস্বতী আম্মার ঘরে জন্মগ্রহণ করেন। তিনি অভিনেত্রী শোবনার খালা। মালায়লাম অভিনেত্রী অম্বিকা সুকুমারন তার আত্মীয়। অভিনেত্রী সুকুমারী ছিলেন তিনজনের মামাতো বোন। মালায়ালাম অভিনেতা কৃষ্ণা তার নাতি।
ললিতা এবং পদ্মিনী কথাকলি গুরু গোপীনাথের কাছ থেকে নৃত্যের প্রশিক্ষণ শুরু করেন।
আংশিক চলচ্চিত্রের তালিকা
ললিতার বয়স তখন সবে আট বছর যখন তিনি একটি তামিল চলচ্চিত্রে অভিনয়ের জন্য বিরতি পান।
মৃত্যু
তিনি ১৯৮২ সালে ভারতের কেরলের আলেপ্পিতে ক্যান্সারে আক্রান্ত হয়ে মারা যান।
হরমন বাওয়েজা
হরমন বাওয়েজা (হিন্দি: हरमन बावेजा) (জন্ম: ১৯৮০ -) একজন বলিউড অভিনেতা। ২০০৮ সালে পিতার প্রযোজনায় লাভ স্টোরি ২০৫০ ছবিতে তার প্রথম আবির্ভাব।
প্রথম জীবন
হরমনের পিতা হ্যারি বাওয়েজা একজন চিত্রপরিচালক ও মা পাম্মি বাওয়েজা প্রযোজক। বাওয়েজারা জাট শিখ। মুম্বাই শহরে জমনাবাই নার্সি স্কুলে তার পড়াশোনা শুরু হয়। পরবর্তীকালে তিনি কিশোর নমিত কাপুরের অ্যাক্টিং ইনস্টিটিউটে অভিনয় শেখেন।
কেরিয়ার
বলিউডে তার প্রথম ছবি কল্পবিজ্ঞান রোম্যান্স লাভ স্টোরি ২০৫০ । সাম্প্রতিককালে তিনি ভিক্ট্রি ছবিতে এক ক্রিকেটারের ভূমিকায় অভিনয় করেন। এছাড়া অভিনয় করেন আশুতোষ গোয়ারিকরের হোয়াট’জ ইয়োর রাশি? ছবিতেও। ২০০৯ সালে নিজের ঠাকুরদার সম্মানে তিনি তার নাম পরিবর্তন করে করেন হরমন এস বাওয়েজা। হরমন বলিউড অভিনেত্রী প্রিয়াঙ্কা চোপড়ার প্রাক্তন প্রেমিক।.
বাইপোলার ১ ব্যাধি
বাইপোলার ১ ব্যাধি (বিডি-১; উচ্চারণ “টাইপ ওয়ান বাইপোলার ডিসঅর্ডার”) হলো এক ধরনের বাইপোলার স্পেকট্রাম ব্যাধি যা মিশ্রিত বা সাইকোটিক বৈশিষ্ট্যযুক্ত বা ছাড়াই কমপক্ষে একটি ম্যানিক পর্বের সংঘটিত বৈশিষ্ট্য দ্বারা চিহ্নিত। বেশিরভাগ লোকেরা, অন্যান্য সময়েও এক বা একাধিক বিষাদগ্রস্থ এপিসোড থাকে এবং সমস্তগুলি পুরো ম্যানিয়ায় অগ্রসর হওয়ার আগে হাইপোম্যানিক পর্যায় অনুভব করে।
রোগ নির্ণয়
বাইপোলার ১ ব্যাধির অপরিহার্য বৈশিষ্ট্য হলো একটি ক্লিনিকাল কোর্স যা এক বা একাধিক ম্যানিক এপিসোড বা মিশ্র পর্বগুলির উপস্থিতি দ্বারা চিহ্নিত (ডিএসএম-আইভি-টিআর, ২০০০)। প্রায়শই, ব্যক্তিদের এক বা একাধিক বড় হতাশাজনক পর্ব পড়ে থাকে। বাইপোলার ডিসঅর্ডার নির্ণয়ের জন্য ম্যানিয়ার একটি পর্ব যথেষ্ট; ব্যক্তির গুরুতর অবসাদজনিত ব্যাধির ইতিহাস থাকতে পারে এবং নাও থাকতে পারে। কোনও ওষুধের প্রত্যক্ষ প্রভাবের কারণে পদার্থ-প্ররোচিত মেজাজ ডিসঅর্ডারগুলির এপিসোডগুলি বা হতাশা, মাদকের অপব্যবহার বা টক্সিন এক্সপোজারের জন্য অন্যান্য সোমেটিক চিকিৎসার কারণে, বা কোনও সাধারণ মেডিকেল শর্তের কারণে মেজাজের ব্যাধিজনিত দ্বিপদী নির্ণয়ের আগে বাদ দেওয়া দরকার ব্যাধি তৈরি হতে পারে। বাইপোলার ১ ব্যাধির জন্য রোগ নির্ণয়ের জন্য কেবলমাত্র ১ টি সম্পূর্ণ ম্যানিক পর্বের নিশ্চয়তা প্রয়োজন তবে এটি হাইপোমানিক এবং ডিপ্রেশনমূলক এপিসোডগুলির সাথেও যুক্ত হতে পারে। বাইপোলার ২ ব্যাধি নির্ণয়ের ক্ষেত্রে সম্পূর্ণ ম্যানিক পর্ব অন্তর্ভুক্ত নয়; পরিবর্তে এটির জন্য হাইপোমানিক পর্ব এবং একটি বড় হতাশাজনক পর্ব উভয়ের উপস্থিতি প্রয়োজন। বাইপোলার ১ ব্যাধির (এবং বাইপোলার ২ ব্যাধি) প্রায়শই পিটিএসডি, পদার্থের ব্যবহারের ব্যাধি এবং বিভিন্ন ধরনের মেজাজের ব্যাধি সহ অন্যান্য ব্যাধিগুলির সাথে কমরেড হয়। বাইপোলার ব্যাধি আক্রান্ত ৪০% পর্যন্ত লোকেরা পিটিএসডি-তে উপস্থিত থাকে, মহিলাদের এবং বাইপোলার ১ ব্যাধি আক্রান্ত ব্যক্তিদের মধ্যে উচ্চ হার ঘটে। তদুপরি, এপিসোডগুলি অবশ্যই স্কিজোএফেক্টিভ ব্যাধি বা স্কিজোফ্রেনিয়া, সিজোফ্রেনিফর্ম ব্যাধি, বিভ্রান্তিকর ব্যাধি বা সাইকোটিক ডিসঅর্ডার দ্বারা নির্ধারিত নয়।
চিকিৎসা মূল্যায়ন
ম্যানিয়া এবং হতাশার মাধ্যমিক কারণে নিয়মিত চিকিৎসা মূল্যায়ন করা হয়। এই পরীক্ষাগুলিতে রক্ত গণনা, গ্লুকোজ, সিরাম রসায়ন/ইলেক্ট্রোলাইট প্যানেল, থাইরয়েড ফাংশন পরীক্ষা, লিভার ফাংশন পরীক্ষা, রেনাল ফাংশন পরীক্ষা, ইউরিনালাইসিস, ভিটামিন বি ১২ এবং ফোলেট স্তর, এইচআইভি স্ক্রিনিং, সিফিলিস স্ক্রিনিং এবং গর্ভাবস্থা পরীক্ষা অন্তর্ভুক্ত থাকে এবং যখন ক্লিনিকভাবে নির্দেশিত হয়, একটি ইলেক্ট্রোকার্ডিওগ্রাম (ইসিজি), একটি ইলেক্ট্রোয়েন্সফ্লোগ্রাম (ইইজি), একটি গণিত টোমোগ্রাফি (সিটি স্ক্যান), এবং চৌম্বকীয় অনুরণন কল্পনা (এমআরআই) অর্ডার করা যেতে পারে। ওষুধের স্ক্রিনিংয়ে বিনোদনমূলক ওষুধ, বিশেষত সিন্থেটিক কানাবিনোইডস এবং টক্সিনের সংস্পর্শে অন্তর্ভুক্ত রয়েছে।
ডিএসএম -৫
ডায়াগনস্টিক অ্যান্ড স্ট্যাটিস্টিকাল ম্যানুয়াল অফ মেন্টাল ডিসঅর্ডার (ডিএসএম-৫) এর পঞ্চম সংস্করণটি ২০১৩ সালের মে মাসে প্রকাশিত হয়েছিল। বাইপোলার ১ ব্যাধি এবং এর উপ-টাইপের ডায়াগনস্টিক মানদণ্ডে বেশ কয়েকটি প্রস্তাবিত সংশোধনী রয়েছে। বাইপোলার ১ ব্যাধি ২৯৬.৪০ (অতি সাম্প্রতিক এপিসোড হাইপোম্যানিক) এবং ২৯৬.৪ (অতি সাম্প্রতিক পর্বের ম্যানিক) জন্য, প্রস্তাবিত সংশোধনটিতে নিম্নলিখিত স্পেসিফারগুলি অন্তর্ভুক্ত রয়েছে: মানসিক বৈশিষ্ট্য সহ, মিশ্র বৈশিষ্ট্য সহ, ক্যাটাটোনিক বৈশিষ্ট্য সহ, দ্রুত সাইক্লিং সহ উদ্বেগ (হালকা থেকে হালকা গুরুতর), আত্মহত্যার ঝুঁকির তীব্রতা এবং প্রসবোত্তর সূত্রপাত সহ। বাইপোলার ১ ব্যাধি ২৯৬.৫ (সবচেয়ে সাম্প্রতিক এপিসোড হতাশাগ্রস্ত) উপর্যুক্ত সমস্ত স্পেসিফায়ার এবং এর সাথে নিম্নলিখিতগুলির অন্তর্ভুক্ত করবে: মেলানোলিক বৈশিষ্ট্য এবং অ্যাটিকাল বৈশিষ্ট্য সহ। স্পেসিফায়ারদের জন্য বিভাগগুলি ডিএসএম-৫ এ সরিয়ে দেওয়া হবে এবং মাপদণ্ড এ যুক্ত করবে বা বড় হতাশার কমপক্ষে ৩ টি লক্ষণ রয়েছে যার মধ্যে একটির লক্ষণ হলো হতাশাগ্রস্থ মেজাজ বা অ্যানাডোনিয়া। বাইপোলার আই ডিসঅর্ডার ২৯৬.৭ এর জন্য (সর্বাধিক সাম্প্রতিক পর্বটি অনির্ধারিত) তালিকাভুক্ত স্পেসিফায়ারগুলি সরানো হবে।
ক ও খ মাপদণ্ডে ম্যানিক এবং হাইপোম্যানিক এপিসোডগুলির মানদণ্ড সম্পাদনা করা হবে। মানদণ্ড ক “অন্তর্ভুক্ত এবং দিনের বেশিরভাগ দিন উপস্থিত থাকায় প্রায় প্রতিদিন” এবং মানদণ্ড খ “অন্তর্ভুক্ত করবে এবং স্বাভাবিক আচরণ থেকে একটি লক্ষণীয় পরিবর্তন উপস্থাপন করবে”। ডিএসএম-৪-টিআর হিসাবে সংজ্ঞায়িত এই মানদণ্ডগুলি চিকিৎসকদের জন্য বিভ্রান্তি তৈরি করেছে এবং আরও স্পষ্টভাবে সংজ্ঞায়িত করা দরকার।
হাইপোম্যানিক এপিসোডের জন্য ডায়াগনস্টিক মানদণ্ডের খ মানদণ্ডে খ এর প্রস্তাবিত সংশোধনীও প্রস্তাব করা হয়েছে, যা বাইপোলার ১ ব্যাধির ২৯৬.৪০, অতি সাম্প্রতিক এপিসোড হাইপোম্যানিকের জন্য নির্ণয়ের জন্য ব্যবহৃত হয়। মানদণ্ড খ হাইপোম্যানিক এপিসোডের লক্ষণ হিসাবে “স্ফীত স্ব-সম্মান, ধারণার উড়ান, বিকোচরতা এবং ঘুমের প্রয়োজন হ্রাস” তালিকাভুক্ত করে। শিশু মনোরোগ বিশেষজ্ঞের ক্ষেত্রে এটি বিভ্রান্তিকর হয়ে উঠছে কারণ এই লক্ষণগুলি মনোযোগ ঘাটতি হাইপার্যাকটিভিটি ব্যাধির (এডিএইচডি) এর লক্ষণগুলির সাথে ঘনিষ্ঠভাবে ওভারল্যাপ হয়।
লক্ষ্য করুন যে উপরের পরিবর্তনগুলির মধ্যে অনেকগুলি এখনও সক্রিয় বিবেচনাধীন এবং নির্দিষ্ট নয়। ডিএসএম-৫ এর প্রস্তাবিত সংশোধনী সম্পর্কিত আরও তথ্যের জন্য, দয়া করে dsm5.org দেখুন।
ওষুধ
মেজাজ স্টেবিলাইজারগুলি প্রায়শই চিকিৎসার প্রক্রিয়ার অংশ হিসাবে ব্যবহৃত হয়।
বাইপোলার এ আক্রান্ত ব্যক্তিদের মধ্যে ২০-৪০% এন্টিডিপ্রেসেন্ট-প্ররোচিত ম্যানিয়া দেখা দেয়। মেজাজ স্টেবিলাইজার, বিশেষত লিথিয়াম এই প্রভাব থেকে রক্ষা করতে পারে তবে কিছু গবেষণা এর বিরোধিতা করে।
শিক্ষা
মানসিক-সামাজিক হস্তক্ষেপগুলি তীব্র ডিপ্রেশনমূলক পর্বগুলি পরিচালনা এবং পুনরায় সংক্রমণে সহায়তা করার জন্য রক্ষণাবেক্ষণের চিকিৎসার জন্য ব্যবহার করা যেতে পারে। এর মধ্যে রয়েছে মনোচিকিৎসা, জ্ঞানীয় আচরণগত থেরাপি (সিবিটি), পরিবার-কেন্দ্রিক থেরাপি (এফএফটি), আন্তঃব্যক্তিক ও সামাজিক-ছন্দ থেরাপি (আইপিএসআরটি) এবং জোড়া সমর্থন।
শর্ত সম্পর্কিত তথ্য, নিয়মিত ঘুমের ধরনগুলির গুরুত্ব, রুটিন এবং খাওয়ার অভ্যাস এবং ওষুধের সাথে সম্মতির গুরুত্ব হিসাবে নির্ধারিত। কাউন্সেলিংয়ের মাধ্যমে আচরণগত পরিবর্তনটি ম্যানিক পর্বের সময় ঝুঁকিপূর্ণ আচরণের প্রভাবগুলি হ্রাস করতে সহায়তা করার জন্য ইতিবাচক প্রভাব ফেলতে পারে। অতিরিক্তভাবে, বাইপোলার আই ডিসঅর্ডারের আজীবন প্রবণতা ১% বলে অনুমান করা হয়।
ব্রিস্টল জামে মসজিদ
ব্রিস্টল জামে মসজিদ ব্রিস্টলের টোটারডাউন এলাকার একটি মসজিদ। এটি ব্রিস্টলের প্রথম মসজিদ এবং বর্তমানে ইংল্যান্ডের দক্ষিণ-পশ্চিমের বৃহত্তম মসজিদ। এই ভবনটি পূর্বে একটি অব্যবহৃত গির্জা ছিল যা ১৯৬৪ সালে ক্রয় করে মসজিদে রূপান্তর করা হয়। তখন থেকেই মসজিদটি একটি গম্বুজ ও মিনার দ্বারা সজ্জিত।
ইতিহাস
ব্রিস্টল জামে মসজিদটি মূলত সেন্ট ক্যাথরিনস গির্জা নামে পরিচিত একটি অ্যাংলিকান মিশন রুম ছিল যা ১৮৮৯ সালে নির্মিত হয় এবং ১৯৬৪ সালে বন্ধ হয়ে যায়। ১৯৬৮ সালে ব্রিস্টল মুসলিম অ্যাসোসিয়েশন এই অব্যবহৃত চার্চটি রূপান্তর করার জন্য প্যারিশ কাউন্সিলের কাছ থেকে ক্রয় করে। ১৯৮০ সালে কাঠামোটিতে গম্বুজ ও মিনার যুক্ত করা হয়। এটি ব্রিস্টলের প্রথম মসজিদ এবং বর্তমানে দক্ষিণ-পশ্চিম ইংল্যান্ডের বৃহত্তম মসজিদ।
ফজলুর রহমান সুলতান
ফজলুর রহমান সুলতান (২ জানুয়ারি ১৯৩০-৬ এপ্রিল ২০১৫) বাংলাদেশের ময়মনসিংহ জেলার রাজনীতিবিদ ছিলেন। তিনি ময়মনসিংহ-১১ ও ময়মনসিংহ-১০ আসনের সাবেক সংসদ সদস্য।
জন্ম
ফজলুর রহমান সুলতান ২ জানুয়ারি ১৯৩০ সালে ময়মনসিংহ জেলার গফরগাঁও পৌরসভার ষোলহাসিয়ায় জন্মগ্রহণ করেছেন।
রাজনৈতিক জীবন
ফজলুর রহমান সুলতান গফরগাঁও উপজেলা বিএনপির প্রতিষ্ঠাতা সভাপতি ছিলেন। তিনি ১৯৭৯ সালের দ্বিতীয় জাতীয় সংসদ নির্বাচনে ময়মনসিংহ-১১ আসন থেকে বাংলাদেশ জাতীয়তাবাদী দলের মনোনয়নে প্রথমবার সংসদ সদস্য নির্বাচিত হন। এর পর ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের মনোনয়ন নিয়ে ময়মনসিংহ-১০ (গফরগাঁও) আসন থেকে সংসদ সদস্য নির্বাচিত হয়েছিলেন। ১৯৯১, জুন ১৯৯৬ ও ২০০৮ সালের জাতীয় নির্বাচনে অংশ নিলেও তিনি পরাজিত হন।
মৃত্যু
ফজলুর রহমান সুলতান ৬ এপ্রিল ২০১৫ সালে ঢাকার ল্যাবএইড কার্ডিয়াক হাসপাতালে চিকিৎসাধীন অবস্থায় মৃত্যুবরণ করেন।
তানযিমাত
thumb|right|200px|তানযিমাতের অন্যতম রূপদাতা [[মোস্তফা রশিদ পাশা]] তানযিমাত (উসমানীয় তুর্কি ভাষায়: تنظيمات) অর্থ পুনর্গঠন। ১৮৩৯ সাল থেকে শুরু করে ১৮৭৬ সালের প্রথম সাংবিধানিক যুগের শুরু পর্যন্ত উসমানীয় সাম্রাজ্যের সংস্কারমূলক কাজগুলো সম্পাদনের সময়কে বোঝাতে তানযিমাত শব্দটি ব্যবহৃত হয়। উসমানীয় সাম্রাজ্যকে আধুনিক করে তোলার প্রচেষ্টা, জাতীয়তাবাদী আন্দোলন ও আগ্রাসী শক্তি থেকে সাম্রাজ্যের সীমানার সুরক্ষাসহ আরো অনেক কাজের জন্য এই সময়কালটি গুরুত্বপূর্ণ তাৎপর্য বহন করছে। সংস্কার কর্মগুলো সাম্রাজ্যের বিভিন্ন জাতিগোষ্ঠীগুলোর মধ্যে অটোমানিজমের বিস্তারে গুরুত্ব দেয়। উসমানীয় সাম্রাজ্যের অধীনস্থ এলাকার মধ্যে জাতীয়তাবাদী আন্দোলনকে থামাতে এই প্রচেষ্টা চালানো হয়। অধিক নাগরিক স্বাধীনতা ও সমানাধিকার দেয়ার মাধ্যমে অমুসলিম সম্প্রদায় ও তুর্কি ভিন্ন জাতিগুলোকে উসমানীয় সমাজের মূলধারায় আরো বেশি অন্তর্ভুক্ত করার জন্য সংস্কারগুলো উদ্যোগ নেয়।
উৎপত্তি
সুলতান দ্বিতীয় মাহমুদ, প্রথম আবদুল মজিদ ও ইউরোপীয় শিক্ষায় শিক্ষিত বেশ কয়েকজন গুরুত্বপূর্ণ সরকারি কর্মকর্তার মনে এই সংস্কার আন্দোলনের ধারণা জন্মে। তারা অনুধাবন করেন যে প্রাচীন ধর্মীয় ও সামরিক প্রতিষ্ঠানগুলো আধুনিক বিশ্বে সাম্রাজ্যের চাহিদার সাথে সামঞ্জস্যপূর্ণ না। পোশাক পরিবর্তনের মত প্রতীকি পরিবর্তনগুলোর মূল উদ্দেশ্য ছিল রাজকীয় কর্মকর্তাদের মানসিকতা পরিবর্তন করা। সফল ইউরোপীয় চর্চাগুলোকে আত্তীকরণ করা বেশ কিছু সংস্কারের উদ্দেশ্য ছিল। বাধ্যতামূলক সামরিকবাহিনীতে যোগদান, শিক্ষা, প্রতিষ্ঠান ও আইনি সংস্কার এবং দুর্নীতি নির্মূল করা ও সমকামিতাকে অপরাধ গণ্য না করা প্রভৃতি পরিবর্তন আনয়ন করা হয়। তানযিমাত অটোমানিজমের নীতিকে অনুসরণ করে। thumb|200px|সুলতান [[দ্বিতীয় মাহমুদ]]এই নীতি উসমানীয় শাসনাধিন অঞ্চলের সকল জনগণ, মুসলিম, অমুসলিম; তুর্কি, গ্রিক; আর্মেনীয়, ইহুদি; কুর্দি, আরব সবার মধ্যে একতার বিষয়টি প্রাধান্য দেয়। এই উদ্দেশ্যে ধর্মনিরপেক্ষ আইনের সুবিধার্থে ইসলামী আইনকে সরিয়ে রাখা হয়। ১৮৩৯ সালের রোজ চেম্বারের রাজকীয় ঘোষণায় মুসলিম ও অমুসলিম উসমানীয়দের জন্য আইনের দৃষ্টিতে সমানাধিকার ঘোষণার দ্বারা এই নীতি দাপ্তরিকভাবে ব্যবহার শুরু হয়।
উদ্দেশ্য
এই উচ্চাকাঙ্ক্ষী পরিকল্পনা চালুর উদ্দেশ্য ছিল সাম্রাজ্য ধীরপতন রোধ করা। সীমানা সংকুচিত হওয়া এবং ইউরোপীয় শক্তির তুলনায় দুর্বল হয়ে পড়া থেকে সাম্রাজ্যের পতন বোঝা যাচ্ছিল। মিল্লাত প্রথা বাতিল করার মাধ্যমে উসমানীয় সাম্রাজ্য এর সকল নাগরিকদেরকে নিয়ন্ত্রণ করার ব্যাপারে আশাবাদী ছিল।
সংস্কার কার্যাবলী
তানযিমাত সংস্কার সুলতান দ্বিতীয় মাহমুদের সময় শুরু হয়। ১৮৩৯ সালের ৩ নভেম্বর সুলতান প্রথম আবদুল মজিদ গুলহানের রাজকীয় ফরমান নামক একটি রাজকীয় ফরমান ঘোষণা করেন। একে তানযিমাত ফরমানও বলা হয়। পরবর্তীতে ধারাবাহিকভাবে আরো ফরমান ঘোষণা করা হয়।
এই গুরুত্বপূর্ণ দলিলে সুলতান বলেন যে “তিনি নতুন প্রতিষ্ঠানের মাধ্যমে উসমানীয় সাম্রাজ্যের প্রদেশগুলোতে উত্তম প্রশাসনের সুফল বয়ে আনতে চান”। এই প্রতিষ্ঠানগুলোর মধ্যে ছিল:
১৮৩৯ সালের রোজ চেম্বার ঘোষণা
রোজ চেম্বারের ঘোষণা ছিল তানযিমাত যুগের প্রথম গুরুত্বপূর্ণ সংস্কার। সুলতান প্রথম আবদুল মজিদের অধীনস্থ সরকারের অধীনে এই সংস্কার সম্পাদিত হয়। এই ঘোষণা ট্যাক্স ফার্মিং প্রথা অবলুপ্ত করে। এর পরিবর্তে আমলাতান্ত্রিক পদ্ধতিতে বেতনভোগী কর সংগ্রাহক নিযুক্ত করা হয়। এটি তানযিমাত সংস্কারের কেন্দ্রীকরণ প্রভাবকে প্রতিফলিত করে। অধিকন্তু রোজ চেম্বার ঘোষণার দ্বারা প্রত্যেক জেলার জনসংখ্যার উপর ভিত্তি করে সামরিক প্রশিক্ষণ চালু করা হয়। এতে মুসলিম, অমুসলিম প্রত্যেক প্রজার জীবন ও সম্পদের নিরাপত্তা নিশ্চিত করা হয়। এটি কুল প্রথার অবসান ঘটায় যাতে শাসকদের কর্মচারীদের শাসকের ইচ্ছায় মৃত্যুদন্ড পেতে হত বা তাদের সম্পদ বাজেয়াপ্ত করা হত।
রোজ চেম্বারের সবচেয়ে গুরুত্বপূর্ণ ধারা হল এতে সবার জন্য আইনের শাসনের কথা বলা হয়, এমনকি অমুসলিমকেও এতে অন্তর্ভুক্ত করা হয়। সাম্রাজ্যের অমুসলিমদের ভেতর বিভিন্ন অসন্তোষ ছিল। তাদেরকে দ্বিতীয় শ্রেণীর নাগরিকের মত আচরণ করা হত এবং তারা দুর্নীতিগ্রস্ত কর্মকর্তাদের কারণে শোষিত হত। এই সংস্কারগুলো উসমানীয় নাগরিকদের জন্য আইনি ও সামাজিক সমতা প্রতিষ্ঠার উদ্যোগ নেয়। সংস্কারের ফলে মিল্লাত প্রথা নির্মূল হয়। মিল্লাত প্রথার ফলে ধর্মের ভিত্তিতে সম্প্রদায়ের সৃষ্টি করে। এই সম্প্রদায়গুলো স্বশাসিত ছিল। মুসলিমরা শরীয়াহ, খ্রিষ্টানরা ক্যানন ও ইহুদিরা হালাকা আইন অনুযায়ী চলত। তাই জনগণ নিজের গোষ্ঠী অনুযায়ী সুযোগসুবিধা লাভ করত। ধারা মতে এই প্রথা বাতিল করা হয় এবং একই আইনে বসবাসকারী জনগণের সমাজ সৃষ্টি করে।
নতুন সংস্কারগুলো উসমানীয় সাম্রাজ্যের জনজীবনে প্রায় সম্পূর্ণ পুনর্গঠনের ডাক দেয়। প্রত্যেক প্রদেশকে এমনভাবে গঠন করা হয় যাতে গভর্নরদের একটি উপদেষ্টা পরিষদ এবং নির্দিষ্ট দায়িত্ব থাকে, যাতে প্রদেশের এলাকা উত্তমরূপে তত্ত্বাবধান করা যায়। নতুন সংস্কার কেন্দ্রীয় ব্যাংক, ট্রেজারি বন্ড প্রভৃতি চালুর মাধ্যমে আধুনিক অর্থনৈতিক পদ্ধতি চালুর ব্যাপারে জোর দেয়। তাছাড়া, সংস্কারের অংশ হিসেবে যোগাযোগ ও পরিবহনের উন্নতির জন্য রাস্তা, খাল ও রেলপথ নির্মাণ করা হয়।
রোজ চেম্বার ঘোষণায় পাশ্চাত্যকরণের দিকে ঝোকার প্রবণতা পাওয়া যায়। এতে ফরাসি বিপ্লবের আদর্শগুলোকে গুরুত্ব দেয়া হয়। ইউরোপকে উসমানীয় সাম্রাজ্যের বাইরে রাখা পাশ্চাত্য মূল্যবোধগুলোর দিকে ঝোকার আরেকটি উদ্দেশ্য ছিল।
সংস্কারের প্রতিক্রিয়া সম্পূর্ণরূপে ইতিবাচক ছিল না। বলকান অঞ্চলের খ্রিষ্টানরা এই সংস্কারকে প্রত্যাখ্যান করে কারণ তারা স্বায়ত্তশাসন চাইছিল যা কেন্দ্রীয় শক্তির অধীনে অর্জন করা দুঃসাধ্য ছিল। মূলত এই উদ্যোগ কিছু প্রদেশকে বিপ্লবের মাধ্যমে স্বাধীনতা অর্জনে প্রলুব্ধ করে। রোজ চেম্বার ঘোষণা ও তানযিমাত সমাজের জন্য শক্ত দিক নির্দেশনা প্রদান করলেও এটি সংবিধান ছিল না। এটি সুলতানের কতৃত্বকে প্রতিস্থাপিত করতে পারেনি।
প্রভাব
সবমিলিয়ে তানযিমাতের প্রভাব সুদূরপ্রসারী ছিল। তানযিমাত যুগে প্রতিষ্ঠিত স্কুলগুলোতে মোস্তফা কামাল আতাতুর্ক ও তুর্কি প্রজাতন্ত্রসহ বলকান অঞ্চল, মধ্যপ্রাচ্য ও উত্তর আফ্রিকার অনেক প্রগতিশীল নেতারা শিক্ষালাভ করেন। ক্রিমিয়ার যুদ্ধের সময় বৃহৎ শক্তিগুলোর সাথে আলোচনার কারণে প্রক্রিয়াটি শেষপর্যন্ত অপূর্ণ থেকে যায়। উসমানীয়রা আইনের অধীনে প্রত্যেক নাগরিকদের জন্য সমান সুযোগ দিতে চাইলেও ১৮৫৬ সালের সনদের অংশ হিসেবে ইউরোপীয় শক্তিগুলো সাম্রাজ্যের বিভিন্ন জাতিগোষ্টীগুলোর জন্য উসমানীয়দের থেকে ভিন্নতর কিন্তু শক্তিশালী অবস্থান দাবি করে। এর ফলে খ্রিষ্টান মধ্যবিত্ত শ্রেণী অর্থনৈতিক ও রাজনৈতিক ক্ষমতা বৃদ্ধির মাধ্যমে শক্তিশালী হয়ে উঠে।
অপরপক্ষে মুসলিমরা এই সুযোগগুলোথেকে বঞ্চিত হয়। এতে পাশ্চাত্যবিরোধী মনোভাব জেগে উঠে।
১৮৭৬ সালে উসমানীয় সংবিধান প্রণয়নের ফলে সংস্কারকাজ বন্ধ হয়ে যায়। সংবিধানে সুলতানের একচ্ছত্র ক্ষমতাকে নিয়ন্ত্রণ করা হয়। বিস্তারিত প্রথম সাংবিধানিক যুগ নিবন্ধে আছে। সুলতান ২য় আবদুল হামিদ সংবিধানে স্বাক্ষর করলেও দ্রুত এর বিপক্ষে চলে যান।
ধর্মীয় স্বাধীনতা-১৮৫৬ সালের সংস্কার ঘোষণায় অমুসলিমদের মর্যাদা সম্পর্কে সুস্পষ্টভাবে বলা হয়। কাউকে ইসলাম গ্রহণে বাধ্য করা এবং ইসলাম ত্যাগের জন্য মৃত্যুদন্ড দেয়াকে অবৈধ করা হয়।
উসমানীয় ভূমি আইন, ১৮৫৮ অনুযায়ী ভূমির মালিকানার কাঠামো পরিবর্তনের ফলে রাশিয়ান ইহুদীরা ফিলিস্তিনে জমি কেনার অনুমতি পায় যা প্রথম এলিয়ার মাধ্যমে ফিলিস্তিনে তাদের পুনর্বাসনে সক্ষম করে তোলে। কর ব্যবস্থাকে সুসংহত করার জন্য আরব ফিলিস্তিনিদেরকে অন্যান্যস্থানের মত জমির নিবন্ধন করতে বলা হয়। যেহেতু অধিকাংশ কৃষকই অশিক্ষিত ও কর দিতে অনিচ্ছুক ছিল, স্থানীয় মুখতাররা নিজেদের নামে জমির নিবন্ধন করে ফেলে। এভাবে পরবর্তীতে তারা জমির মালিকানা দাবি করে এবং স্থানীয় কৃষকদের থেকে তাদের জমি ছিনিয়ে নিয়ে নতুন ইহুদি অভিবাসীদেরকে দেয়। এই অভিবাসীরা স্থায়ীভাবে সিরিয়া ও তুরস্কে বসতি স্থাপন করে।
আর্মেনিয়ায় ১৮৬৩ সালে উসমানীয় সরকার কর্তৃক আর্মেনীয় জাতীয় সংবিধান অনুমোদিত হয়। ১৫০টি অনুচ্ছেদ সংবলিত ছিল এই সংবিধান আর্মেনীয় বুদ্ধিজীবিদের দ্বারা তৈরী হয় এবং উসমানীয় মিল্লাত প্রথার অধীনে আর্মেনীয় প্যাট্রিয়াক ও নবগঠিত আর্মেনীয় জাতীয় সভার ক্ষমতাকে সংজ্ঞায়িত করে।
ক্যারোলিনা হুভারোভা
ক্যারোলিনা হুভারোভা ওরাভস্কি (জন্ম ২৯ এপ্রিল ১৯৮৬) একজন চেক ফিটনেস প্রশিক্ষক, মডেল, ইনস্টাগ্রাম প্রভাবক, গায়ক এবং প্রাক্তন ফিটনেস প্রতিযোগী। তিনি ছিলেন প্রথম ইউরোপীয় মহিলা যিনি একজন মার্কিন পেশাদার পুরুষদের হকি দলের কোচ ছিলেন এবং প্লেবয় -এর চেক সংস্করণের ম্যাগাজিনে হাজির হয়েছিলেন।
জলপাইগুড়ি সদর মহকুমা
জলপাইগুড়ি সদর মহকুমা  হল ভারতের অঙ্গরাজ্য পশ্চিমবঙ্গের জলপাইগুড়ি বিভাগের অন্তর্গত জলপাইগুড়ি জেলার একটি প্রশাসনিক একক।
অন্যান্য মহকুমা
জলপাইগুড়ি জেলায় রয়েছে মোট দুটি মহকুমা, যা নিম্নরূপ:
প্রশাসনিক একক
জলপাইগুড়ি সদর মহকুমায় রয়েছে ছয়টি পুলিশ থানা, পাঁচটি সমষ্টি উন্নয়ন চক্র, পাঁচটি পঞ্চায়েত সমিতি, ৫৮ টি গ্রাম পঞ্চায়েত ২৪৭ টি মৌজা এবং ২৩১ টি জনবসতিপূর্ণ গ্রাম, দুটি পৌরসভা, একটি পৌরনিগমের অংশ বিশেষ এবং নয়টি জনগণনা নগর। পৌরসভা দুটি হলো জলপাইগুড়ি এবং ধূপগুড়ি। শিলিগুড়ি পৌরনিগমের কিছু অংশ এই মহকুমায় অবস্থিত। জনগণনা নগরগুলি হল ডাবগ্রাম, বিন্নাগুড়ি, চাকিয়াভিটা, খরিয়া, ময়নাগুড়ি, দক্ষিণ খাগড়াবাড়ী, বানারহাট, তেলিপাড়া চা বাগান এবং গয়েরকাটা। জলপাইগুড়ি শহরে মহকুমা সদর অবস্থিত।
পুলিশ থানা
জলপাইগুড়ি সদর মহকুমায় নিম্নলিখিত পুলিশ থানা গুলি রয়েছে, তাদের ক্ষেত্রও পাশাপাশি নির্দিষ্ট রইল:
গ্রাম পঞ্চায়েত
এই মহকুমার পাঁচটি সমষ্টি উন্নয়ন চক্রে মোট ৫৮ টি গ্রাম পঞ্চায়েত রয়েছে:
শিক্ষাব্যবস্থা
২০১৩-১৪ সালের তথ্য সহ জলপাগুড়ি জেলার শিক্ষা পরিস্থিতির একটি বিস্তৃত চিত্র নীচের সারণীতে দেওয়া হল (তথ্য সংখ্যায়)।
বি.দ্র.: প্রাথমিক বিদ্যালয়ে জুনিয়র বেসিক স্কুল অন্তর্ভুক্ত; মাধ্যমিক বিদ্যালয়, উচ্চ বিদ্যালয় এবং উচ্চ মাধ্যমিক বিদ্যালয়ের মধ্যে রয়েছে মাদ্রাসা; কারিগরি স্কুলগুলির মধ্যে রয়েছে জুনিয়র টেকনিক্যাল স্কুল, জুনিয়র গভর্নমেন্ট পলিটেকনিক, ইন্ডাস্ট্রিয়াল টেকনিক্যাল ইনস্টিটিউট, ইন্ডাস্ট্রিয়াল ট্রেনিং সেন্টার, নার্সিং ট্রেনিং ইনস্টিটিউট ইত্যাদি। কারিগরি ও পেশাগত কলেজের মধ্যে রয়েছে ইঞ্জিনিয়ারিং কলেজ, মেডিকেল কলেজ, প্যারা-মেডিকেল ইনস্টিটিউট, ম্যানেজমেন্ট কলেজ, শিক্ষক প্রশিক্ষণ ও নার্সিং ট্রেনিং কলেজ, আইন কলেজ, আর্ট কলেজ, সঙ্গীত কলেজ ইত্যাদি। বিশেষ ও উপানুষ্ঠানিক শিক্ষা কেন্দ্রের মধ্যে রয়েছে শিশু শিক্ষা কেন্দ্র, মাধ্যমিক শিক্ষা। কেন্দ্র, রবীন্দ্র মুক্ত বিদ্যালয়ের কেন্দ্র, স্বীকৃত সংস্কৃত টোল, অন্ধ এবং অন্যান্য প্রতিবন্ধী ব্যক্তিদের জন্য প্রতিষ্ঠান, অঙ্গনওয়াড়ি কেন্দ্র, সংস্কারমূলক বিদ্যালয় ইত্যাদি।
শিক্ষা প্রতিষ্ঠান
নিম্নলিখিত শিক্ষা প্রতিষ্ঠানগুলি জলপাইগুড়ি সদর মহকুমায় অবস্থিত:
স্বাস্থ্য ব্যবস্থা
নিম্নের সারণিতে (সমস্ত তথ্য সংখ্যায়) ২০১৪ সালের তথ্য সহ জলপাইগুড়ি জেলার হাসপাতাল, স্বাস্থ্যকেন্দ্র এবং উপ-কেন্দ্রে উপলব্ধ চিকিৎসা সুবিধা এবং রোগীদের চিকিৎসার একটি পর্যবেক্ষণ উপস্থাপন করা হল:
চিকিৎসার সুযোগ সুবিধা
জলপাইগুড়ি সদর মহকুমার চিকিৎসার সুযোগ সুবিধা নিম্নরূপ::
হাসপাতাল: (নাম, স্থান, শয্যা)
গ্রামীণ হাসপাতাল: (নাম, চক্র, স্থান, শয্যা)
প্রাথমিক স্বাস্থ্য কেন্দ্র : (চক্র অনুযায়ী)(চক্র, স্থান, শয্যা)
বনলতা দাশগুপ্ত
বনলতা দাশগুপ্ত (ফেব্রুয়ারি, ১৯১৫ - ১ জুলাই ১৯৩৬) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।
ক্লেলিয়া লোল্লিনি
ক্লেলিয়া লোলিনি (১ মে ১৮৯০ – ২৪ নভেম্বর ১৯৬৩) ছিলেন একজন ইতালীয় চিকিৎসক। তিনি "মেডিকেল উইমেনস ইন্টারন্যাশনাল ফেডারেশন" এবং "ইতালিয়ান উইমেনস মেডিকেল অ্যাসোসিয়েশন প্রতিষ্ঠায় গুরুত্বপূর্ণ অবদান রাখেন।
বনলতা দাশগুপ্ত
জন্ম ও পরিবার
বনলতা দাশগুপ্ত ১৯১৫ সালে ঢাকা জেলার বিক্রমপুরে জন্মগ্রহণ করেন। তার পিতার নাম হেমচন্দ্র দাশগুপ্ত ও মাতার নাম নির্মলাসুন্দরী দাশগুপ্ত। ছোটবেলায় তিনি হাঁপানি রোগে আক্রান্ত। হন। বহু চিকিৎসায়ও তা আরোগ্য হয় নি। তার ১১-১২ বছর বয়সের সময় নাইডু নামে শরীরচর্চাবিদ তাকে হাঁপানির প্রতিষেধক হিসাবে ব্যয়ামের একটি বিশেষ প্রণালী শিখিয়ে দেন। ।